Ողջերը
Ողջերը (, այլ թարգմանությամբ՝ Ողջ մնալ), 1993 թվականին նկարահանված ամերիկյան ֆիլմ, որի հիմքում Ուրուգվայի զինուժի համար 571 չվերթի իրական դեպքերն են։

Նկարահանված է Պիրս Պոլ Ռիդի «Ողջերը. Փրկվածների պատմություն Անդերում» գրքի հիման վրա։

Սյուժե 
Ուրուգվայական «Տամու» ավիաընկերության ինքնաթիռը, որում գտնվում էին ռեգբիի «Օլդ Կրիստիանս» թիմի անդամներ և նրանց հարազատներ թռչում է դեպի Սանտյագո, որտեղ պետք է տեղի ունենար ընկերական հանդիպում տեղի թիմերից մեկի հետ։

Սակայն ուժեղ մառախուղի պայմաններում ինքնաթիռը կորցնում է կառավարումը և բախվելով Անդերի գագաթներից մեկին, վայր ընկնում։ Անկումից հետո անձնակազմի մի մասը մահանում է։

Ինքնաթիռի որոնողական աշխատանքները արդյունք չեն տալիս, իսկ մի քանի օր անց դրանք ընդհանրապես դադարում են։ Փրկվածները այդ մասին տեղեկանում են իրենց մոտ գտնվող ռադիոյի միջոցով։

Երբ նրանց մոտ եղած սննդամթերքի պաշարը վերջանում է, սովից չմահանալու համար ողջերը սկսում են ուտել մահացածների մարմինները։ Վիճակը դժվարանում է նաև նրանով, որ մահացածների մեջ կային ողջերի բարեկամներ և միայն նրանց մարմիններն են մնում անվնաս։

Անձնակազմի անդամներից մեկը՝ Նանդո Պարադոն, որոշում է ընկերոջ հետ կտրել անցնել ձյունապատ լեռները փրկություն գտնելու հույսով ...

Դերերում 
 Իթան Հոուք - Նանդո Պարադո
 Վինսենթ Սպանո - Անտոնիո Բալբի
 Ջոշ Համիլթոն - Ռոբերտո Կանեսսա
 Բրյուս Ռեմսեյ - Կառլիտոս Պաես
 Ջոն Հեյմս Նյուտոն - Անտոնիո Վիսինտին
 Դևիդ Կրիգել - Գուստավո Սերբինո
 Քևին Բրեզնահան - Ռոյ Հառլի
 Սեմ Բերենս - Խավիեր Մետոլ
 Իլյանա Դագլաս - Լիլիանա Մետոլ
 Ջեք Նոուզուորտի - Բոբբի Ֆրանսուա

Հետաքրքիր փաստեր 
 Ավիավթարից ողջ մնացած Նանդո Պարադոն մասնակցել է ֆիլմի նկարահանումներին։
 Ավիավթարը տեղի է ունեցել 1972 թ. հոկտեմբերի 13-ին։
 Իրական մահացածների անունները, բացի Նանդո Պարադոյի մորից, քրոջից և Խավիեր Մետոլի կնոջից, ֆիլմում փոխված են եղել։
 Վթարի տեսարանը նկարահանվել է 9 օր։
 Նկարահանող խմբի անդամների մեծ մասը ընդունում էին հատուկ հաբեր լեռներում երկար ժամանակ մնալուց առաջացող ծովային հիվանդության դեմ։
 Նկարահանումների հիմնական վայրը կանադական Պանորամա լեռնային քաղաքն էր։
 Նկարահանող ողջ անձնակազմին (մոտ 150 հոգի) նկարահանումների վայր տեղափոխում էին 5 ուղղաթիռ։
 Որպեսզի մարդակերության տեսարանը ավելի իրականին մոտ լիներ, դերասանները 2 օր հաց չէին կերել, իսկ որպես մարդու մարմին, նրանք ուտում էին հնդկահավի միս։

Ծանոթագրություններ

Արտաքին հղումներ 
 Ավիավթարի պաշտոնական կայք 
 
 
 
 

Ամերիկյան դրամա ֆիլմեր
Իրական դեպքերի հիման վրա նկարահանված ֆիլմեր
1993 ֆիլմեր
Անգլերեն ֆիլմեր
Գրական ստեղծագործությունների էկրանավորումներ
Paramount Pictures ֆիլմեր
1990-ականների դրամա ֆիլմեր
Ամերիկյան ֆիլմեր
Իրական դեպքերի վրա հիմնված դրամա ֆիլմեր
Ամերիկյան կենսագրական դրամա ֆիլմեր
Touchstone Pictures ֆիլմեր
Ամերիկյան մարտաֆիլմեր
Ֆիլմեր մահվան մասին